ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне орман шаруашылығы және ерекше қорғалатын табиғи аумақтар мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2003 жылғы 20 маусымдағы Қазақстан Республикасының Жер кодексіне:

1) 90-бап мынадай редакцияда жазылсын:

90-бап. Жекелеген санаттардағы жерлердi алып қоюды шектеу

Суармалы ауыл шаруашылығы алқаптарын, ауыл шаруашылығы, биологиялық және ирригациялық-мелиорациялық, балық шаруашылығы бейініндегі ғылыми-зерттеу және оқу орындарының тәжiрибелiк алаңдарының, орман және су қорларының жерлерiн алып қоюға ерекше қорғалатын табиғи аумақтарды құрумен және кеңейтумен, халықаралық мiндеттемелердi орындаумен, учаскенiң астынан бағалы пайдалы қазбалар кен орнының табылуымен, орман қоры жерлерін қоспағанда, ерекше стратегиялық маңызы бар су шаруашылығы құрылысжайларын және селден, топырақтың көшуінен, көшкіннен қорғау құрылыстарын салумен және олардың жұмыс істеуімен, жолдарды, жаңартылатын энергия көздерін пайдалану объектілерін, электр беру желiлерiн, байланыс желiлерi мен магистральдық құбырларды, елдi мекендердiң ортақ пайдаланудағы инженерлiк-коммуникациялық желiлерiн, сондай-ақ ықтимал орналастырудың басқа нұсқалары болмаған кезде мемлекеттiк маңызы бар объектiлердi салумен байланысты ерекше жағдайларда жол берiледi.»;

2) 122-баптың 2-тармағының төртінші бөлігінде:

2) тармақшадағы «құрылысжайларын» деген сөзден кейін «және селден, топырақтың көшуінен, көшкіннен қорғау құрылысжайларын» деген сөздермен толықтырылсын;

### 4) тармақшадағы «салу үшін Қазақстан Республикасы Үкіметінің шешімі бойынша босалқы жерге ауыстыру жағдайларын қоспағанда, ерекше қорғалатын табиғи аумақтардың жерін ауыстыруға жол берілмейді.» деген сөздер «салу үшін;» деген сөздермен ауыстырылып, мынадай мазмұндағы 5) тармақшамен толықтырылсын:

«5) ауылдық елді мекендердің және/немесе әлеуметтік (емдеу және білім беру мекемелері, жұмыс істеп тұрған зираттар), инженерлік инфрақұрылым (кәріз-тазарту құрылысжайлары, электр беру желілері) объектілерінің жұмыс істеуі үшін Қазақстан Республикасы Үкіметінің шешімі бойынша босалқы жерге ауыстыру жағдайларын қоспағанда, осы Кодекстің 171-бабы бесінші бөлігінің ережелері ескеріле отырып және объектілердің қызметі ерекше қорғалатын табиғи аумақтар жерлерінің нысаналы мақсатына сай келмеген жағдайда ерекше қорғалатын табиғи аумақтардың жерін және шектеулі шаруашылық қызмет режимі белгіленген жер учаскелерін ғана ауыстыруға жол берілмейді.»;

### Мынадай мазмұндағы алтыншы бөлікпен толықтырылсын:

### «Осы Кодекстің 122-бабы 2-тармағының бесінші бөлігі 5) тармақшасының ережелері ерекше қорғалатын табиғи аумақтар құрылғанға және кеңейтілгенге дейін болған ауылдық елді мекендер және/немесе әлеуметтік (емдеу және білім беру мекемелері, жұмыс істеп тұрған зираттар) объектілер, инженерлік инфрақұрылымдар орналасқан ерекше қорғалатын табиғи аумақтардың жерлерін ауыстыру үшін қолданылады.».

2. 2003 жылғы 8 шілдедегі Қазақстан Республикасының Орман кодексіне:

51-баптың 1-1-тармағында:

4) тармақша «құбыржолдарды» деген сөзден кейін «, инженерлік және коммуналдық қамтамасыз ету желілерінің басқа да коммуникацияларын» деген сөздермен толықтырылсын;

6) тармақшадағы «жайластыруға байланысты ғана жол беріледі.» деген сөздер «жайластыруға;» деген сөзбен ауыстырылып, мынадай мазмұндағы   
7) тармақшамен толықтырылсын:

«7) орналастырудың басқа нұсқалары болмаған кезде ерекше стратегиялық маңызы бар су шаруашылығы құрылысжайларын салуға және олардың жұмыс істеуіне байланысты ғана жол беріледі.»;

3. «Ерекше қорғалатын табиғи аумақтар туралы» 2006 жылғы   
7 шілдедегі Қазақстан Республикасының Заңына:

1) 6-баптың 4) тармақшасындағы «атқарушы» деген сөзден кейін «және өзге мемлекеттік» деген сөздермен толықтырылсын;

2) 6-1-баптың 3) тармақшасындағы «атқарушы» деген сөзден кейін «және өзге мемлекеттік» деген сөздермен толықтырылсын;

3) 8-баптың 6-1) тармақшасы мынадай мазмұндағы он бесінші абзацпен толықтырылсын:

«осы Заңның 43-1-бабының 3-тармағында көзделген жағдайда, жергілікті халықтың мұқтажы үшін рұқсат етілетін шөп шабу қағидаларын әзірлеу және бекіту;»;

4) 9-бапта:

баптың тақырыбы мынадай редакцияда жазылсын:

«9-бап. Қарауында ерекше қорғалатын табиғи аумақтар бар орталық атқарушы және өзге мемлекеттік органдардың құзыретi»;

бірінші абзацта «атқарушы» деген сөзден кейін «және өзге мемлекеттік» деген сөздермен толықтырылсын;

мынадай мазмұндағы 3-1) тармақшамен толықтырылсын:

«3-1) Қазақстан Республикасының заңнамасына сәйкес өздерінің қарауындағы республикалық маңызы бар ерекше қорғалатын табиғи аумақтардағы табиғат қорғау мекемелері ұсынатын қызметтер үшін тарифтердің мөлшерін бекітеді;»;

5) 23-баптың 2-тармағының екінші абзацында:

«құрылысжайларын» деген сөз «құрылысжайларын және селден-көшкіннен-шөгуден қорғау құрылысжайларын» деген сөздермен ауыстырылсын;

4) тармақшадағы «салу үшін Қазақстан Республикасы Үкіметінің шешімі бойынша босалқы жерге ауыстыру жағдайларын қоспағанда, ерекше қорғалатын табиғи аумақтардың жерін ауыстыруға жол берілмейді.» деген сөздер «салу үшін;» деген сөзбен ауыстырылып, мынадай мазмұндағы   
5) тармақшамен толықтырылсын:

«5) 84-2-баптың 3-тармағының ережелерін ескере отырып ауылдық елді мекендердің және/немесе әлеуметтік (емдеу және білім беру мекемелері, жұмыс істеп тұрған зираттар), инженерлік инфрақұрылым (кәріз-тазарту құрылыстары, электр беру желілері) объектілерінің жұмыс істеуі үшін және олардың ерекше қорғалатын табиғи аумақтар жерлерінің құрамында болуы орынсыз болған жағдайда және шектеулі шаруашылық қызмет режимі белгіленген жер учаскелері үшін ғана, Қазақстан Республикасы Үкіметінің шешімі бойынша босалқы жерге ауыстыру жағдайларын қоспағанда, ерекше қорғалатын табиғи аумақтардың жерін ауыстыруға жол берілмейді.»;

6) 29-баптың 5-тармағы мынадай редакцияда жазылсын:

«5. Қорғау ерекше қорғалатын табиғи аумақтардағы күзет режимiнiң түрi ескеріле отырып, ғылыми ұйымдардың ұсынымдары негiзiнде және қарамағында осы аумақтар бар орталық немесе жергілікті атқарушы органдармен келісу бойынша жүргiзiледi.»;

7) 43-1-бап мынадай мазмұндағы 3-тармақпен толықтырылсын:

«3. Алакөл мемлекеттік табиғи қорығының аумағында уәкілетті орган белгілеген тәртіппен арнайы бөлінген учаскелерде жергілікті халықтың мұқтажы үшін шөп шабуға жол беріледі.»;

8) 84-2-бап мынадай мазмұндағы 3-тармақпен толықтырылсын:

«3. Осы Заңның 23-бабы 2-тармағының 5) тармақшасының ережелері ерекше қорғалатын табиғи аумақтар құрылғанға және кеңейтілгенге дейін болған ауылдық елді мекендер және/немесе әлеуметтік (емдеу және білім беру мекемелері, жұмыс істеп тұрған зираттар), инженерлік инфрақұрылым объектілері орналасқан ерекше қорғалатын табиғи аумақтардың жерлерін ауыстыру үшін қолданылады.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**